rejauldu/bengali-wikipedia huggingface dataset:
শি গুইহং (, জন্ম: ১৩ ফেব্রুয়ারী ১৯৬৮) একজন মহিলা চীনা ফুটবল খেলোয়াড়, যিনি ১৯৯৬ গ্রীষ্মকালীন অলিম্পিকে অংশ নিয়েছিলেন।  ১৯৯৬ গ্রীষ্মকালীন অলিম্পিকে তিনি চীনা দলের সাথে রৌপ্য পদক জিতেছিলেন। তিনি পাঁচটি ম্যাচ খেলে দুটি গোল করেছিলেন।   তথ্যসূত্র    বহিঃসংযোগ    প্রোফাইল বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনের আন্তর্জাতিক নারী ফুটবলার বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:১৯৯৬ গ্রীষ্মকালীন অলিম্পিকের পদক বিজয়ী বিষয়শ্রেণী:১৯৯৪ এশিয়ান গেমসের ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:১৯৯৫ ফিফা নারী বিশ্বকাপের খেলোয়াড় বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:১৯৯৬ গ্রীষ্মকালীন অলিম্পিকের ফুটবলার বিষয়শ্রেণী:চীনের অলিম্পিক ফুটবলার বিষয়শ্রেণী:চীনা নারী ফুটবলার বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:১৯৯৪ এশিয়ান গেমসের পদক বিজয়ী
টম, ডিক অ্যান্ড হ্যারি ২ একটি হিন্দি চলচ্চিত্র যেটি পরিচালনা করেছেন দীপক তিজোরি। চলচ্চিত্রটিতে মুখ্য ভূমিকায় অভিনয় করেছেন জিমি শেরগিল, আফতাব শিবদাসানি, শারমান জোশি, সানা খান, পূজা চোপড়া ও নাজিয়া হুসাইন। চলচ্চিত্রটি টম, ডিক অ্যান্ড হ্যারি চলচ্চিত্রটির সিক্যুয়েল।  অভিনয়ে  আফতাব শিবদাসানি - টম  শারমান জোশি- ডিক   জিমি শেরগিল - হ্যারি  পূজা চোপড়া  নাজিয়া হুসাইন  শিভান্যা মাস্তাঞ্জিত কৌর  সানা খান  তথ্যসূত্র  বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:২০২১-এর চলচ্চিত্র
জেনিফার মিস্ত্রী বন্সীওয়াল হচ্ছেন একজন ভারতীয় অভিনেত্রী। জেনিফার সাব টিভিতে প্রচারিত কমেডি ধারাবাহিক তারক মেহতা কা উল্টা চশমায় অভিনয়ের মাধ্যমে জনপ্রিয়তা অর্জন করেন। এখানে তিনি রোশন সোধির চরিত্রে অভিনয় করেছেন। এই ধারাবাহিকটিতে তার চরিত্রটি ছিল খুবই মিষ্টি এবং নির্দোষ পারসি গৃহিনীর। ভাষা প্রতিবন্ধকতার কারণে সোধি ও রোশন উভয়েরই যোগাযোগের সমস্যা হয়ে থাকে। অভিনয়ের পাশাপাশি তিনি একটি বিউটি পার্লারও পরিচালনা করেন।  জেনিফার মায়ুর বাণীওয়াল ওরফে ববি বান্সিওয়ালের সাথে বিবাহ বন্ধনে আবদ্ধ হয়েছেন। ২০১৩ সালের ২৬শে আগস্ট, জেনিফার এক কন্যা সন্তানের জন্ম দেন, তার নাম রাখা হয় লেকিশা মিস্ট্রি বান্সিওয়াল।  অভিনয়ের তালিকা চলচ্চিত্র  সাল চলচ্চিত্র চরিত্র ভাষা ২০০৭  হাল্লা বোল  বিশেষ উপস্থিতি  হিন্দি  ২০০৮  ক্রেজি ৪  ২০০৯  লাক বাই চান্স  ২০১৬  এয়ারলিফট  রিতা  টেলিভিশন  সাল অনুষ্ঠান চরিত্র চ্যানেল ২০০৮–১৩২০১৬–বর্তমান  তারক মেহতা কা উল্টা চশমা  রোশান কৌর সোধি  সাব টিভি ২০১৪  সাবধান ইন্ডিয়া  আভা  লাইফ ওকে  ২০১৫  নাগিন  রাম্যা মাথুর  কালারস   তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মধ্যপ্রদেশের অভিনেত্রী
বদরুদ্দোজা আহমেদ সুজা  বাংলাদেশের একজন রাজনিতিবিদ। তিনি সুনামগঞ্জ-১ থেকে জাতীয় পার্টির হয়ে ১৯৮৮ সালে চতুর্থ জাতীয় সংসদ সদস্য নির্বাচিত হয়েছিলেন।   প্রারম্ভিক জীবন  বদরুদ্দোজা আহমেদ সুজা  সিলেট বিভাগের সুনামগঞ্জ জেলায় জন্মগ্রহণ করেন। তার পিতা সুনামগঞ্জের বিশিষ্ট রাজনীতিবিদ তৎকালীন পাকিস্তান জাতীয় পরিষদের পার্লামেন্টারি সেক্রেটারি আবদুল খালেক।   রাজনৈতিক জীবন  বদরুদ্দোজা আহমেদ সুজা বাংলাদেশ মুসলিম লীগের সভাপতি। তিনি সুনামগঞ্জ-১ থেকে জাতীয় পার্টির হয়ে ১৯৮৮ সালে চতুর্থ জাতীয় সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে ন্যাশনাল ডেমোক্রেটিক পার্টির হয়ে, ২০০১ সালে অষ্টম জাতীয় সংসদ নির্বাচনে জাতীয় পার্টি (মঞ্জু) হয়ে ও ২০১৮ সালে বাংলাদেশ মুসলিম লীগের হয়ে নির্বাচনে অংশগ্রহণ করে পরাজিত হন।   আরও দেখুন   চতুর্থ জাতীয় সংসদ সদস্যদের তালিকা  সুনামগঞ্জ-১  চতুর্থ জাতীয় সংসদ নির্বাচন, ১৯৮৮   তথ্যসূত্র   বিষয়শ্রেণী:সিলেট বিভাগের ব্যক্তি বিষয়শ্রেণী:বাংলাদেশ মুসলিম লীগের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:সুনামগঞ্জ জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:সুনামগঞ্জ জেলার ব্যক্তি বিষয়শ্রেণী:চতুর্থ জাতীয় সংসদ সদস্য
বিজয়া জেনা (এছাড়াও ডলি জেনা বা বিজয় জেনা নামে পরিচিত;  ) হলেন ওডিশার কটকে জন্মগ্রহণকারী একজন ভারতীয় অভিনেত্রী, চলচ্চিত্র পরিচালক এবং প্রযোজক। তিনি ওড়িয়া ভাষার চলচ্চিত্র তারা-এ তাঁর কাজের জন্য "সেরা পরিচালক" বিভাগে ভারতীয় জাতীয় চলচ্চিত্র পুরস্কার জয় করেছেন।  জেনা রাজিয়া সুলতান-এ লায়লা চরিত্রে অভিনয় করেছিলেন এবং পরে বেশ কয়েকটি ওড়িয়া ভাষার চলচ্চিত্রে অভিনয় করেছেন। বেশ কয়েকটি চলচ্চিত্রে অভিনয় করার পরে তিনি পুনরায় চলচ্চিত্র পরিচালনা ও রচনা করা শুরু করেন। তিনি ১৯৯২ সাল থেকে ১৯৯৫ সাল পর্যন্ত ভারতীয় চলচ্চিত্র ও দূরদর্শন সংস্থান পরিচালনা পর্ষদে দায়িত্ব পালন করেছিলেন।   প্রারম্ভিক জীবন  বিজয়া জেনা তাঁর বাবা মায়ের তিন সন্তানের মধ্যে কনিষ্ঠ ছিলেন। তাঁর মা জমিদার পরিবারের একজন সদস্য এবং তাঁর বাবা প্রয়াত বি. সি. জেনা একজন পুর প্রকৌশলী ছিলেন। কিশোর বয়সে, জেনা ভারতীয় চলচ্চিত্র ও দূরদর্শন সংস্থান-এ ভর্তি হয়েছিলেন এবং চলচ্চিত্র অভিনয়ের ওপর ডিপ্লোমা অর্জন করেছিলেন। জেনা একটি ইন্টারন্যাশনাল ট্রান্সপার্সোনাল অ্যাসোসিয়েশন কনফারেন্স (যেটি একটি বৈজ্ঞানিক ও ধার্মিক সম্মেলন)-এ অংশ নিয়েছিল। তিনি এরহার্ড সেমিনারস ট্রেনিংয়ের একটি কোর্সেও অংশ নিয়েছিলেন।   অভিনয় জীবন  বিজয়া জেনা হিন্দি ও ওড়িয়া ভাষার চলচ্চিত্রে অভিনয় করেছেন; যার মধ্যে এক কাহানি, বিক্রম বেতাল, পরমবীর চক্রের মতো টেলিভিশন ধারাবাহিকে অভিনয় করেছেন। এছাড়াও তিনি গোগোলের ইন্সপেক্টর জেনারেল, মহেশ ইলকুনচুয়ারের অকস অর আয়না-এর মতো মঞ্চ নাটকে অভিনয় করেছেন। ওড়িয়া চলচ্চিত্র জাগা বালিয়া-এ তাঁর অভিনয়ের জন্য তিনি "সেরা অভিনেত্রী" বিভাগে রাজ্য পুরস্কার পেয়েছিলেন। ওড়িয়া ভাষার চলচ্চিত্র ছাড়াও তিনি বেশ কয়েকটি হিন্দি চলচ্চিত্রে অভিনয় করেছেন; যার মধ্যে খাজা আহমেদ আব্বাসের দ্য নাক্সালাইটস, কামাল আমরোহীর রাজিয়া সুলতান, কেতন মেহতার হোলি অন্যতম। অতঃপর তিনি হাকিম বাবু-এ অভিনয় করেছেন; যেটি "সেরা ওড়িয়া চলচ্চিত্র" বিভাগে ভারতীয় জাতীয় চলচ্চিত্র পুরস্কার লাভ করেছিলেন। জেনা নিকোলাস মেয়ার দ্বারা পরিচালিত ইসমাইল মার্চেন্টের ব্রিটিশ চলচ্চিত্র, দ্য ডিসিভার্স- এও অভিনয় করেছিলেন।  ১৯৯৭ সালে, বিজয়া জেনা হিন্দি ভাষায় তাঁর নিজের চলচ্চিত্র আভাষ-এ অভিনয় করেছেন।Abhaas IMDb. জেনা এই চলচ্চিত্রে অভিনয় করার পাশাপাশি সংলাপ রচনা, পরিচালনা এবং প্রযোজনা করেছেন। এই চলচ্চিত্রটির বাজেট ছিল আনুমানিক ৬০,০০০ মার্কিন ডলার। এই চলচ্চিত্রটির চিত্রনাট্য উপদেষ্টা ছিলেন ইস্তভান গাল। আভাষ ১৯৯৭ সালের ফ্রান্সের ফেস্টিভাল ইন্টারন্যাশনাল দু ফিল্ম দে লা রোশেল-এ, ১৯৯৭ সালের মালয়েশিয়ার পেনাং ফিল্ম ফেস্টিভাল এবং একই বছরে কায়রো আন্তর্জাতিক চলচ্চিত্র উৎসবে প্রদর্শিত হয়েছে।   তথ্যসূত্র    বহিঃসংযোগ         বিষয়শ্রেণী:ভারতীয় নারী চিত্রনাট্যকার বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ওড়িশার নারী ব্যবসায়ী বিষয়শ্রেণী:ওড়িয়া চলচ্চিত্র পরিচালক বিষয়শ্রেণী:ওড়িশার অভিনেত্রী
মৃণাল কান্তি দাস (জন্ম: ২৫ জানুয়ারি ১৯৫৯) হলেন বাংলাদেশ আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদক ও মুন্সীগঞ্জ-৩ আসন থেকে নির্বাচিত ১০ম এবং একাদশ জাতীয় সংসদের সদস্য।   প্রাথমিক জীবন  অ্যাডভোকেট মৃণাল কান্তি দাস ১৯৫৯ সালের ২৫ জানুয়ারি মুন্সীগঞ্জ জেলার মুন্সীগঞ্জ সদর উপজেলার দেওভোগ গ্রামে জন্ম গ্রহণ করেন। তার পিতার নাম শ্যামলাল দাস ও মাতার নাম গীতা রানী দাস। তিনি বিএ এবং এলএলবি ডিগ্রি অর্জন করেছেন।   রাজনৈতিক জীবন  মৃণাল কান্তি দাস ২০১০ সালে আওয়ামী লীগের কেন্দ্রীয় উপ-দফতর সম্পাদক ছিলেন। তিনি ৫ জানুয়ারি ২০১৪ তারিখে অনুষ্ঠিত ১০ম জাতীয় সংসদ নির্বাচনে বিনা প্রতিদ্বন্দ্বিতায় সংসদ সদস্য নির্বাচিত হন। বর্তমানে তিনি আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদকের দায়িত্ব পালন করছেন। মৃণাল কান্তি দাস ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে মুন্সীগঞ্জ-৩ আসনের জন্য আওয়ামী লীগের প্রার্থী হয়েছেন। এবং নির্বাচনে অংশগ্রহণ করে তিনি বিপুল ভোটে জয়লাভ করেন এবং পুনরায় মুন্সীগঞ্জ-৩ আসনের সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   সমালোচনা  দ্বাদশ জাতীয় সংসদ নির্বাচনের প্রতীক বরাদ্দের দিন মৃণাল কান্তি তার দলীয় মিছিল নিয়ে এটি মসজিদের পাশ দিয়ে মুন্সিগঞ্জ জেলা প্রশাসকের কার্যালয়ের দিকে যাচ্ছিলেন। পার্শ্ববর্তী মসজিদে তখন আসরের নামাজ চলছিলো বিধায় একজন মুসল্লি উচ্চস্বরে মিছিল না করতে আহ্বান জানালে তিনি অকথ্য ভাষায় গালাগালি করেন যা সামাজিক যোগাযোগ মাধ্যমে ব্যাপকভাবে ছড়িয়ে পড়ে। সামাজিক যোগাযোগ মাধ্যমে ছড়িয়ে পড়া একাধিক আশ্রাব্য গালি মিশ্রিত সেই ভিডিওতে দেখা যায় তিনি ওই ব্যক্তিকে গালিগালাজ-হুমকি দিয়ে বলেন:-  মুন্সিগঞ্জ-৩ আসনের স্বতন্ত্র প্রার্থী মোহাম্মদ ফয়সাল তার নামাজ নিয়ে বিতর্কিত বক্তব্যের নিন্দা জ্ঞাপন করে বলেন এটি 'মুসলিমদের ধর্মীয় অনুভূতিতে' আঘাত হেনেছে।‌ তবে মৃণাল কান্তি সম্পূর্ণ ঘটনাকে অস্বীকার করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:মুন্সীগঞ্জ জেলার রাজনীতিবিদ বিষয়শ্রেণী:বাংলাদেশী হিন্দু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য
কহেরা নদী বাংলাদেশের কিশোরগঞ্জ জেলায় অবস্থিত একটি নদী। নদীটির দৈর্ঘ্য ৪ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪২। কইয়া নদী ঘোড়াউত্রা নদী-প্রবাহের অংশ।   প্রবাহ  কহেরা নদীর উৎপত্তি নিকলী উপজেলার সাপমারি হাওর থেকে এবং এটি ছাতিরচর ইউনিয়ন দিয়ে প্রবাহিত হয়েছে। পরে এটি ডালঘড়া জলারবন এবং বইখার জলাবন পেরিয়ে চর দিঘিরপাড়ে ঘোড়াউত্রা নদীতে পতিত হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:কিশোরগঞ্জ জেলার নদী বিষয়শ্রেণী:নিকলী উপজেলা
'ছোট-নাক লাউডগা সাপ' একটি গাছ-বাসী, মাঝারি মাত্রার বিষধর অপিসথোগ্লিফাস লতা সাপ। এটি কলুব্রিডি পরিবারভুক্ত এবং দক্ষিণ ও দক্ষিণ-পূর্ব এশিয়ায় পাওয়া যায়। এর প্রচলিত নামের মধ্যে রয়েছে এশীয় লতা সাপ, বয়ির চাবুক সাপ, গুনথারের চাবুক সাপ, এবং ওরিয়েন্টাল চাবুক সাপ (তাগালগ: puno ng ubas ahas; থাই: งูเขียวหัวจิ้งจก; ইন্দোনেশীয়: ular anggur)।  শব্দের উৎপত্তি প্রাসিনা নামটি গ্রিক শব্দ প্রাসিনোস থেকে এসেছে, যার অর্থ সবুজ রঙ।  বর্গীকরণ এটি Ahaetulla গণভুক্ত, যা আহায়েটুলিনাই উপপরিবারে অন্তর্ভুক্ত পাঁচটি গণের একটি। সাম্প্রতিক গবেষণায় দেখা গেছে এটি প্যারাফাইলেটিক, তাই শ্রেণিবিন্যাসে সংশোধনের প্রয়োজন রয়েছে। নিচের ক্ল্যাডোগ্রাম তা দেখায়:  উপপ্রজাতি চারটি উপপ্রজাতি স্বীকৃত, এর মধ্যে নামধারী রূপও অন্তর্ভুক্ত। Ahaetulla prasina medioxima Lazell, 2002 Ahaetulla prasina preocularis (টেলর, 1922): ফিলিপাইনের দ্বীপপুঞ্জ, যার মধ্যে সুলু দ্বীপপুঞ্জ, পানাই, লুজোন। Ahaetulla prasina prasina (বয়ি, 1827) Ahaetulla prasina suluensis গাউলকে, 1994: ফিলিপাইনের দ্বীপপুঞ্জ, সুলু দ্বীপপুঞ্জ  বিস্তার এই সাপটি এশিয়ার বহু দেশে পাওয়া যায়। এর মধ্যে রয়েছে বাংলাদেশ, ভুটান, ব্রুনেই, মিয়ানমার, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, ফিলিপাইন, সিঙ্গাপুর, থাইল্যান্ড এবং ভিয়েতনাম।  বর্ণনা এর দেহ অত্যন্ত সরু এবং মুখ লম্বা, তীক্ষ্ণ ও চোখের দ্বিগুণ লম্বা। পূর্ণবয়স্কদের রঙ হালকা বাদামী থেকে মলিন হলুদ-সবুজ পর্যন্ত হয়। অনেক সময় উজ্জ্বল ফ্লুরোসেন্ট সবুজও দেখা যায়। পূর্ণবয়স্ক সাপ ১.৮ মিটার (৬ ফুট) পর্যন্ত লম্বা হয়, যার মধ্যে লেজ প্রায় ০.৬ মিটার (২ ফুট)।বোলেঞ্জার, জি.এ. 1896. Catalogue of the Snakes in the British Museum (Natural History), Volume III. লন্ডন।বোলেঞ্জার, জি.এ. 1890. Fauna of British India. Reptilia and Batrachia. ব্রিটিশ মিউজিয়াম, লন্ডন। পৃ. 369। এর চেহারা দক্ষিণ আমেরিকার লতা সাপের মতো, যদিও তারা ঘনিষ্ঠভাবে সম্পর্কিত নয়। এটি সংবিলয়ী বিবর্তনের ফল।  এটি পশ্চাৎ-দন্তযুক্ত এবং হালকা বিষধর। তবে মানুষের জন্য হুমকি নয়। এটি দিবাচর, দিনে সক্রিয় থাকে।  খাদ্যাভ্যাস এশীয় লতা সাপ ছোট সরীসৃপ ও উভচর খায়। বিশেষ করে টিকটিকি ও গাছ ব্যাঙ।  বন্দিদশায় সাম্প্রতিক বছরগুলোতে এটি পোষা প্রাণীর বাজারে প্রবেশ করেছে এবং শখের সংগ্রাহকদের মধ্যে জনপ্রিয় হয়ে উঠেছে।  গ্যালারি  তথ্যসূত্র  বিষয়শ্রেণী:ভিয়েতনামের সাপ বিষয়শ্রেণী:এশিয়ার সাপ বিষয়শ্রেণী:বাংলাদেশের সরীসৃপ বিষয়শ্রেণী:ভুটানের সরীসৃপ বিষয়শ্রেণী:ব্রুনেইয়ের সরীসৃপ বিষয়শ্রেণী:কম্বোডিয়ার সরীসৃপ বিষয়শ্রেণী:চীনের সাপ বিষয়শ্রেণী:হংকংয়ের সরীসৃপ বিষয়শ্রেণী:ভারতের সরীসৃপ বিষয়শ্রেণী:ইন্দোনেশিয়ার সরীসৃপ বিষয়শ্রেণী:লাওসের সরীসৃপ বিষয়শ্রেণী:মালয়েশিয়ার সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:ফিলিপাইনের সরীসৃপ বিষয়শ্রেণী:সিঙ্গাপুরের সরীসৃপ বিষয়শ্রেণী:থাইল্যান্ডের সরীসৃপ বিষয়শ্রেণী:ভিয়েতনামের সরীসৃপ বিষয়শ্রেণী:বোর্নিওর সরীসৃপ বিষয়শ্রেণী:সুলাওয়েসির সরীসৃপ বিষয়শ্রেণী:সুমাত্রার প্রাণীজগৎ বিষয়শ্রেণী:১৮২৭ সালে বর্ণিত সরীসৃপ বিষয়শ্রেণী:ফ্রিডরিখ বয়ি কর্তৃক নামাঙ্কিত ট্যাক্সা
বেলা বিস্কুট চট্টগ্রাম অঞ্চলের ঐতিহ্যবাহী এবং উপমহাদেশের প্রথম বিস্কুট, যা সারা বাংলাদেশ জুড়ে জনপ্রিয়। এটি গোলাকার, আকারে বড় এবং সাধারণ বিস্কুটের তুলনায় তুলনামূলক শক্ত হবার কারণে শুরু থেকে চায়ে ডুবিয়ে এই বিস্কুট খাবার প্রচলন ঘটে। ১৫০ বছর ধরে জনপ্রিয় বেলা বিস্কুট চট্টগ্রামের মানুষসহ অনেকের বিকেলের চায়ের সঙ্গী। বেলা বিস্কুটের বিশেষত্ব হল এটি মাটির তৈরি তন্দুর বা চুলায় বানানো হয়। এটি যুক্তরাষ্ট্র, কানাডা ও অস্ট্রেলিয়ায় রপ্তানি করা হয়।  ইতিহাস বেলা বিস্কুট উপমহাদেশের প্রাচীন বিস্কুট। কারো মতে অব্দুল গণি সওদাগর পর্তুগিজদের কাছ থেকে অনুপ্রাণিত হয়ে চট্টগ্রামে সর্বপ্রথম এই বিস্কুটের প্রচলন ঘটায়। চট্টগ্রামের লেখক আবুল ফজল তার ১৯৬৬ সালে রচিত রেখাচিত্র গ্রন্থে চন্দনপুরার বেলায়েত আলী নামক এক বিস্কুট বিক্রেতার নামানুসারে বেলা বিস্কুটের নামকরণ হয়েছে বলে উল্লেখ করেন।  উপকরণ বেলা বিস্কুট আটা, চিনি, বেকিং সোডা এবং অন্যান্য গোপন উপাদান থেকে তৈরি করা হয়। কিছু অন্যান্য উপাদান হিসেবে যেমন দুধ, লবণ, ডিম, খামির, দারুচিনির গুঁড়া, পেঁয়াজ গুঁড়া ইত্যাদি যোগ করা যেতে পারে।  তথ্যসূত্র  বিষয়শ্রেণী:বিস্কুট বিষয়শ্রেণী:চাঁটগাঁইয়া রন্ধনশৈলী
তিরুমলে এচামবাদি শ্রীনিবাসন (; ; জন্ম: ২৬ অক্টোবর, ১৯৫০ - মৃত্যু: ৬ ডিসেম্বর, ২০১০) মাদ্রাজ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন তিরুমলে শ্রীনিবাসন নামে পরিচিত টি. ই. শ্রীনিবাসন।   প্রথম-শ্রেণীর ক্রিকেট  ১৯৭০-৭১ মৌসুম থেকে ১৯৮৩-৮৪ মৌসুম পর্যন্ত টি. ই. শ্রীনিবাসনের প্রথম-শ্রেণীর খেলোয়াড়ী জীবন চলমান ছিল। দর্শনীয় ভঙ্গীমায় ব্যাটিং করতেন টি. ই. শ্রীনিবাসন। এক দশক তামিলনাড়ু দলের প্রধান চালিকাশক্তিতে পরিণত হয়েছিলেন। বেশ বয়স নিয়ে ক্রিকেট খেলায় অগ্রসর হন।  চেন্নাইয়ে জন্মগ্রহণকারী টি. ই. শ্রীনিবাসনের পিতা টি. ই. ভারাদান জনপ্রিয় তামিল অভিনেতা ছিলেন। ১৯৭৭-৭৮ মৌসুমে দিলীপ ট্রফিতে উত্তর অঞ্চলের বিপক্ষে দক্ষিণ অঞ্চলের সদস্যরূপে ১১২ রান তুলে সকলের মনোযোগের কেন্দ্রবিন্দুতে উপনীত হন। এরপর, মাদ্রাজে অনুষ্ঠিত ১৯৮০-৮১ মৌসুমের দেওধর ট্রফির চূড়ান্ত খেলায় ধৈর্যশীলতার স্থিরমূর্তি হিসেবে ১২৯ রান তুলেন। দিল্লির বিপক্ষে ইরানি ট্রফিতেও অপরাজিত থাকেন। ফলশ্রুতিতে, ঐ মৌসুমে অস্ট্রেলিয়া ও নিউজিল্যান্ড গমনার্থে তাকে জাতীয় দলে অন্তর্ভুক্ত করা হয়।  মাঝে-মধ্যে লেগ স্পিনারের ভূমিকায় অবতীর্ণ হতেন। কয়েক বছর ইয়র্কশায়ার লীগে উডহাউজের প্রতিনিধিত্ব করেন। এছাড়াও, নিউ সাউথ ওয়েলসে গ্রেড ক্রিকেটে অংশ নিয়েছেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন টি. ই. শ্রীনিবাসন।  তবে, অংশগ্রহণকৃত দুইটি একদিনের আন্তর্জাতিকে তেমন ভূমিকা রাখতে পারেননি। অকল্যান্ডে একমাত্র টেস্টে ৪৮ রান করেন। ১৩ মার্চ, ১৯৮১ তারিখে অকল্যান্ডে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ঐ খেলায় তিনি ২৯ ও ১৯ রান করেন।  অন্যদিকে, ৬ ডিসেম্বর, ১৯৮০ তারিখে মেলবোর্নে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ১০ জানুয়ারি, ১৯৮১ তারিখে একই মাঠে নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। এ সফরে প্রথম-শ্রেণীর খেলাগুলোয় বেশ ভালো করেন। কিন্তু, ব্যাটিং উদ্বোধন কিংবা মাঝারিসারিতে বেশ ম্রিয়মান ছিলেন।  দীর্ঘদিন মস্তিষ্কের ক্যান্সারে আক্রান্ত ছিলেন। ইতোপূর্বে দুইবার অস্ত্রোপচার করা হয় ও তৃতীয়বার অস্ত্রোপচারকালে ৬ ডিসেম্বর, ২০১০ তারিখে ৬০ বছর বয়সে টি. ই. শ্রীনিবাসনের দেহাবসান ঘটে।   তথ্যসূত্র    আরও দেখুন   জাভাগাল শ্রীনাথ  এক টেস্টের বিস্ময়কারী  শ্রীনিবাসরাঘবন ভেঙ্কটরাঘবন  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৫০-এ জন্ম বিষয়শ্রেণী:২০১০-এ মৃত্যু বিষয়শ্রেণী:তামিলনাড়ুর ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতে ক্যান্সারে মৃত্যু বিষয়শ্রেণী:মস্তিষ্কের টিউমার থেকে মৃত্যু বিষয়শ্রেণী:চেন্নাই থেকে আগত ক্রিকেটার
ধানা () ভারতের মধ্য প্রদেশ রাজ্যের সাগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫১৩ মিটার (১৬৮৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ধানা শহরের জনসংখ্যা হল ১০,২৯৫ জন। এর মধ্যে পুরুষ ৬১% এবং নারী ৩৯%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে ধানা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:সাগর জেলার শহর ও নগর
মার্কোস আউরেলিও উইতকে এরেরা (, ; ৮ অক্টোবর ১৮৯৬ – ৬ মার্চ ১৯৪৫; মার্কোস উইতকে নামে সুপরিচিত) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় দেপোর্তেস মাগায়ানেস এবং চিলি জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেছিলেন।  উইতকে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ৫ ম্যাচে অংশগ্রহণ করেছিলেন। তিনি চিলির হয়ে  সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।  আন্তর্জাতিক ফুটবল উইতকে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলের প্রতিনিধিত্ব করেছিলেন।  ব্যক্তিগত জীবন মার্কোস আউরেলিও উইতকে এরেরা ১৮৯৬ সালের ৮ই অক্টোবর তারিখে চিলির নুয়েভা ইম্পেরিয়ালে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৫ সালের ৬ই মার্চ তারিখে, চিলিতে ৪৮ বছর বয়সে  তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল চিলি  ১৯১৬  ৫  ০ সর্বমোট  ৫  ০  তথ্যসূত্র  বহিঃসংযোগ        বিষয়শ্রেণী:১৮৯৬-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:চিলীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:চিলির আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
থাম্ব|১৯০২ সালে ইয়োহানেস ইয়েনসেন ইয়োহানেস ভিলহেল্ম ইয়েনসেন (জানুয়ারি ২০, ১৮৭৩ – নভেম্বর ২৫, ১৯৫০) একজন ডেনীয় ঔপন্যাসিক, কবি এবং প্রাবন্ধিক। তিনি ১৯৪৪ সালে সাহিত্যে নোবেল পুরস্কার পান। তার সাহিত্যে ডারউনের তত্ত্ব অনুসারে মানব বিবর্তনের ধারায় মানুষের উন্নতি প্রাধান্য পেয়েছে। তার সবচেয়ে বিখ্যাত সাহিত্যকর্মের মধ্যে রয়েছে: কংগেন্‌স ফাল্ড (১৯০০ - ০১) যা নেদার‌ল্যান্ডের সাহিত্যে সবচেয়ে বিখ্যাত ঐতিহাসিক উপন্যাস এবং ডেন লাংগে রেজসে (১৯০৮ - ২২) যাতে তিনি বাইবেলে উল্লেখিত কাহিনীসমূহকে বিবর্তনবাদের প্রেক্ষিতে পুনরায় ফুটিয়ে তুলেছেন।   জীবন  ইয়েনসেন ডেনমার্কের উত্তর জুটল্যান্ডের অন্তর্গত হিমারল্যান্ডের ফারসো গ্রামে জন্মগ্রহণ করেন। তার বাবা হান্স ইয়েনসেন ছিলেন জেলার পশু চিকিৎসক। মা'র নাম মারি ক্রিস্টিন ইয়েনসেন। পরিবারের দ্বিতীয় সন্তান ছিলেন তিনি। ১১ বছর বয়স পর্যন্ত মায়ের কাছে শিক্ষা লাভ করেন। ১৮৯৩ সালে ক্যাথেড্রাল স্কুল অফ ভাইবর্গ থেকে স্নাতক সম্পন্ন করার পর তখন থেকে ১৮৯৮ সাল পর্যন্ত ইউনিভার্সিটি অফ কোপেনহেগেন-এ চিকিৎসা শাস্ত্রের উপর পড়াশোনা করেন। এই শিক্ষা, যার মধ্যে উদ্ভিদবিজ্ঞান, প্রাণিবিজ্ঞান, পদার্থবিজ্ঞান এবং রসায়নের প্রাথমিক জ্ঞান অন্তর্ভুক্ত ছিল, তার সাহিত্যচর্চায় সুদূরপ্রসারী এবং নিগূঢ় প্রভাব ফেলে। ১৮৯৬ থেকে ১৮৯৮ সালের মধ্যে তিনি জীবনের প্রথম দুইটি উপন্যাস রচনা করেন এবং এই সময়েই যুক্তরাষ্ট্র ভ্রমণে যান যা তার পড়াশোনায় কিছুটা বিঘ্ন ঘটায়। জেনসেন কিছু প্রেমের উপন্যাস এবং গোয়েন্দা উপন্যাসের একটি সিরিজ রচনা করেছিলেন। এই রচনাগুলো একটি সাপ্তাহিক পত্রিকায় আইভার লাইকি ছদ্মনামে প্রকাশিত হয়। তিনি পলিটকেন পত্রিকার একজন সংবাদদাতা ছিলেন। স্পেনিশ-অ্যামেরিকান যুদ্ধের সময় তিনি স্পেন থেকে যুদ্ধের নিয়মিত সংবাদদাতার ভূমিকা পালন করেন। ১৯০৪ সালে এল্‌স মেরি উলরিককে বিয়ে করেন। পারিবারিক জীবনে তিনি তিন ছেলের জনক ছিলেন।   তথ্যসূত্র    বহিঃসংযোগ   আত্মজীবনী  জেনসেনের জীবনী ও কর্ম  বিষয়শ্রেণী:১৮৭৩-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:ডেনীয় সাহিত্যিক বিষয়শ্রেণী:নোবেল বিজয়ী সাহিত্যিক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:ডেনীয় নোবেল বিজয়ী
সোমনাথ চোপড়া (১৯১৫ – ১৩ই এপ্রিল ১৯৮৮) ছিলেন একজন ভারতীয় ক্রীড়াবিদ।  তিনি ১৯৪৮ গ্রীষ্মকালীন অলিম্পিকে পুরুষদের হাতুড়ি নিক্ষেপে প্রতিদ্বন্দ্বিতা করেছিলেন। । ১৯৫১ এশিয়ান গেমসে তিনি হাতুড়ি নিক্ষেপ বিভাগে স্বর্ণপদক জয় করেন।    তথ্যসূত্র    বহিঃস্ংযোগ     বিষয়শ্রেণী:জলন্ধরের ক্রীড়াবিদ বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:১৯৮৮-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:ভারতীয় পুরুষ হাতুড়ি নিক্ষেপকারী বিষয়শ্রেণী:১৯৪৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫১ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:১৯৫১ এশিয়ান গেমসের পদক বিজয়ী
জেমস মিল () (৬ই এপ্রিল, ১৭৭৩ – ২৩শে জুন, ১৮৩৬) একজন স্কটিশ ইতিহাসবেত্তা, অর্থনীতিবিদ, রাজনৈতিক তাত্ত্বিক ও দার্শনিক। ডেভিড রিকার্ডোর সাথে সাথে তাকেও ধ্রুপদী অর্থনীতির জনক বলা হয়। তিনি ধ্রুপদী উদারতাবাদের অন্যতম রূপকার জন স্টুয়ার্ট মিলের পিতা।   সংক্ষিপ্ত জীবনী  জেমস মিল ১৭৭৩ সালে স্কটল্যান্ডের অ্যাঙ্গাস অঞ্চলের নর্থওয়াটার ব্রীজ এলাকায় জন্মগ্রহণ করেন। বাল্যশিক্ষা সমাপ্ত করার পর তিনি এডিনবরা বিশ্ববিদ্যালয়ে গমন করেন এবং সেখান থেকে স্নাতকোত্তর ডিগ্রী অর্জনের পর ভাগ্যান্বেষণে লন্ডন যাত্রা করেন। লন্ডনে অবস্থানকালে জেরেমি বেন্থামের সাথে তার পরিচয় ঘটে এবং তিনি উপযোগবাদ সম্পর্কে বেন্থামের দর্শনের প্রতি প্রবলভাবে আকৃষ্ট হন। তিনি বেন্থামের মতবাদে এত গভীরভাবে প্রভাবিত হন যে, তার শিক্ষা ও আদর্শকে জনপ্রিয় করে তোলাই তার জীবনের মূল লক্ষ্য হয়ে দাঁড়ায়। লন্ডনে অবস্থানকালে তিনি একজন বিশিষ্ট প্রাবন্ধিক, ঐতিহাসিক, অর্থনীতিবিদ, শিক্ষাবিদ, মনোবিজ্ঞানী ও আইনজ্ঞ হিসেবে খ্যাতি লাভ করেন। ১৮১৮ সালে দ্য হিস্ট্রি অব ব্রিটিশ ইন্ডিয়া নামক তিন খণ্ডের গ্রন্থ রচনা করে তিনি ব্রিটিশ সরকারের সুনজরে আসেন। পরবর্তীতে তিনি সরকারের ইন্ডিয়া সার্ভিসে উচ্চ বেতনে চাকরি লাভ করেন। সমকালীন বিভিন্ন সাময়িকীতে তার যেসব প্রবন্ধ প্রকাশিত হয় সেগুলোর মাধ্যমে তিনি উপযোগবাদকে একটি শক্তিশালী তত্ত্ব হিসেবে প্রতিষ্ঠিত করতে সক্ষম হন। ১৮১৪ সালে এনসাইক্লোপিডিয়া ব্রিটানিকার পঞ্চম সংস্করণে তিনি যে প্রবন্ধ প্রকাশ করেন তা বহুদিন যাবৎ উপযোগবাদী দর্শনের প্রামাণ্য ভাষ্য হিসেবে বিবেচিত হয়।   প্রধান প্রধান সৃষ্টিকর্ম  thumb|Elements of political economy, 1826 thumb|Alexander Bain, James Mill. A biography, 1882   An Essay on the Impolicy of a Bounty on the Exportation of Grain, ১৮০৪।  "Lord Lauderdale on Public Wealth", ১৮০৪, Literary Journal  Commerce Defended, ১৮০৮।  Thomas Smith on Money and Exchange, ১৮০৮।  দ্য হিস্ট্রি অব ব্রিটিশ ইন্ডিয়া, তিন খণ্ড, ১৮১৮ (পরে গ্রন্থটির অনেকগুলো সংস্করণ প্রকাশিত হয়েছে)  "Government", ১৮২০, এনসাইক্লোপিডিয়া ব্রিটানিকা  Elements of Political Economy, ১৮২১  "Liberty of the Press", ১৮২৩  Essays on Government, Jurisprudence, Liberty of the Press, Education, and Prisons and Prison Discipline, ১৮২৩।  An Analysis of the Phenomena of the Human Mind, 2 vols., ১৮২৯ Analysis of the Phenomena of the Human Mind. (১৮৬৯)   Essay on the Ballot and Fragment on Mackintosh, ১৮৩০।  "Whether Political Economy is Useful", ১৮৩৬।  The Principles of Toleration, ১৮৩৭।   তথ্যসূত্র    বহিঃসংযোগ    James Mill   Stanford Encyclopedia of Philosophy entry  James Mill's common place books  বিষয়শ্রেণী:১৭৭৩-এ জন্ম বিষয়শ্রেণী:১৮৩৬-এ মৃত্যু বিষয়শ্রেণী:১৯শ শতাব্দীর দার্শনিক বিষয়শ্রেণী:১৯শ শতাব্দীর স্কটিশ মানুষ বিষয়শ্রেণী:অ্যাঙ্গাসের মানুষ বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শাস্ত্রীয় অর্থনীতিবিদ বিষয়শ্রেণী:ভারতীয় ঐতিহাসিক বিষয়শ্রেণী:স্কটল্যান্ডের গির্জার মন্ত্রী বিষয়শ্রেণী:রাজনৈতিক তাত্তিক বিষয়শ্রেণী:স্কটিশ শিক্ষাবিদ বিষয়শ্রেণী:স্কটিশ সাহিত্যিক সমালোচক বিষয়শ্রেণী:স্কটিশ পত্রিকা সম্পাদক বিষয়শ্রেণী:স্কটিশ অর্থনীতিবিদ বিষয়শ্রেণী:স্কটিশ ঐতিহাসিক বিষয়শ্রেণী:স্কটিশ দার্শনিক বিষয়শ্রেণী:স্কটিশ অনুবাদক বিষয়শ্রেণী:স্কটিশ রাজনৈতিক লেখক বিষয়শ্রেণী:ইংল্যান্ডে স্কটিশ প্রবাসী বিষয়শ্রেণী:স্কটিশ প্রবন্ধকার বিষয়শ্রেণী:উপযোগবাদী বিষয়শ্রেণী:স্কটিশ নবজাগরণের মানুষ বিষয়শ্রেণী:ভারতের ইতিহাসবিদ বিষয়শ্রেণী:১৯শ শতাব্দীর প্রাবন্ধিক